„A kezet csak megfogni szabad…

elereszteni vétek…. ellökni átok…

egymásba simuló kezek tartják össze

az eget és a világot”

(Albert Camus)

**BESZÁMOLÓ A BONYHÁDI GONDOZÁSI KÖZPONT**

**2019. ÉVBEN VÉGZETT MUNKÁJÁRÓL**

****

Készítette: Sebestyén Orsolya

intézményvezető

BONYHÁD, 2020.05.26.

A Bonyhádi Gondozási Központ fenntartója a Völgységi Önkormányzatok Társulása (VÖT).

**Székhelye:** 7150 Bonyhád, Perczel Mór utca 29.

Telefon:74/451-820; 74/550-046

Fax:74/451-820

E-mail:gkperczel@gmail.com

**Telephely 1.:** Idősek Otthona

Bonyhád, Szabadság utca 2.

Telefon: /451-931; 74/550-065

Fax:74/451-931

E-mail:gkidosekotthona@gmail.com

**Telephely 2.:** Család- és Gyermekjóléti Központ, Család- és Gyermekjóléti Szolgálat

Bonyhád, Perczel Mór utca 27.

Telefon:74/451-414

Fax:74/451-414

E-mail:gyermekjoleti.bonyhad@gmail.com

A Bonyhádi Gondozási Központ feladatait a jogszabályokban és az Alapító okiratban foglaltak alapján látja el.

Alaptevékenysége: az intézmény működési területén a szociális helyzetre, egészségi és mentális állapotra tekintettel a rászorulók teljes körű ellátása, valamint egyéni szükségletei, speciális helyzete vagy állapota alapján az egyéni ellátás, szolgáltatás.

**Az Intézmény által nyújtott alapellátás:**

* házi segítségnyújtás (Bonyhád, Perczel Mór utca 29.)
* étkeztetés (Bonyhád, Perczel Mór utca 29.)
* időskorúak nappali ellátása, demens időskorúak nappali ellátása – Idősek Klubja (Bonyhád, Perczel Mór utca 29.)
* támogató szolgáltatás (Bonyhád, Perczel Mór utca 29.)
* tanyagondnoki szolgáltatás (Bonyhád, Perczel Mór utca 29.)
* jelzőrendszeres házi segítségnyújtás (Bonyhád, Szabadság utca 2.)
* családsegítés (Bonyhád, Perczel Mór u. 27.)
* gyermekjóléti szolgáltatás (Bonyhád, Perczel Mór u. 27.)

**Szakosított ellátás:**

* ápolást, gondozást nyújtó ellátás időskorúak részére; ápolást, gondozást nyújtó ellátás időskorúak részére – Idősek Otthona (Bonyhád, Szabadság utca 2.)

A személyes gondoskodást nyújtó szociális ellátások integrált formában működnek, az egyes ellátási formák önálló szakmai egységet képeznek, egymással alá-, fölérendeltségi viszonyban nem állnak.

**Működési terület:**

**Család - és Gyermekjóléti Központ:** Bonyhád, Aparhant, Bátaapáti, Bonyhádvarasd, Cikó, Grábóc, Felsőnána, Györe, Izmény, Kakasd, Kéty, Kisdorog, Kismányok, Kisvejke, Lengyel, Mórágy, Mőcsény, Mucsfa, Murga, Nagymányok, Nagyvejke, Tevel, Váralja, Závod, Zomba.

**Család - és Gyermekjóléti Szolgálat:** Bonyhád, Aparhant, Bátaapáti, Bonyhádvarasd, Cikó, Grábóc, Felsőnána, Györe, Izmény, Kakasd, Kéty, Kisdorog, Kismányok, Kisvejke, Lengyel, Mórágy, Mőcsény, Mucsfa, Murga, Nagymányok, Nagyvejke, Tevel, Váralja, Závod, Zomba.

**Támogató szolgálat:** Aparhant, Bonyhád, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagymányok, Nagyvejke, Tevel, Váralja, Závod.

**Ápolást, gondozást nyújtó idősek otthona; ápolást, gondozást nyújtó demens idősek otthona:** Bonyhád, Aparhant, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagyvejke, Tevel, Závod.

**Házi segítségnyújtás:** Bonyhád, Aparhant, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagyvejke, Tevel, Závod.

**Jelzőrendszeres házi segítségnyújtás:** Aparhant, Bonyhád, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagymányok, Nagyvejke, Tevel, Váralja, Závod.

**Étkezetés:** Bonyhád város.

**Nappali ellátás:** Bonyhád város.

**Tanyagondnoki szolgáltatás működési területe:** Bonyhád város külterülete.

|  |  |
| --- | --- |
| 1.Alsóbörzsöny | 2.Angyaldomb |
| 3.Berekaljadűlő | 4.Bonyhádszerdahely |
| 5.Börzsöny | 6.Dőrytabód |
| 7.Erdőtelek | 8.Hónigpuszta |
| 9.Istvánmajor | 10.Ladomány |
| 11.Malmok | 12.Märczpuszta |
| 13.Mihálydomb | 14.Szöcskadűlő |
| 15.Tabód | 16.Tabódszerdahely |
|  | Összesen: 391 fő |

**A Bonyhádi járás népessége és településszerkezete**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | A települések száma népességnagyság-kategóriák szerint | | | | |
| Lakó-népesség/fő | Település | Ebből:város | –499 | 500–999 | 1000–4999 | 5000–9999 | 10 000– |
| 31.887 | 25 | 2 | 10 | 9 | 5 | – | 1 |

A statisztikai adatok szerint, járásunk, hasonlóan más járásokhoz, országokhoz idősödik, így egyre nagyobb teher hárul a szociális ellátó rendszerre.

Megnehezíti a helyzetet a családok, a fiatal generáció külföldi munkavállalása, illetőleg életvitelszerűen való külföldön letelepedése. Ezen okok vezetnek a jelenleg nagyon megterhelt ellátó rendszerre, valamint a szociális szakemberek hiánya, nem indul szakmunkásképzés, utánpótlás, így egyre nehezebb a megfelelő szakmai háttér biztosítása, a feladat ellátása, holott az igények száma napról-napra emelkedik.

### HÁZI SEGÍTSÉGNYÚJTÁS

A házi segítségnyújtás kötelezően ellátandó önkormányzati feladat (melyről az 1993. évi III. tv. rendelkezik), ennek keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást.

A szolgáltatás működtetése lehetővé teszi, hogy az egyén életének nehéz periódusában is megszokott környezetében biztonságban élhessen, valamint az egyedül élők teljes szegregációjának, izolációjának megelőzését.

A szolgáltatás kiváltja a bentlakásos intézményi elhelyezés iránti egyre növekvő igényt, segítséget nyújt azon személyeknek, akik otthonukban élnek és önmaguk ellátására nem, vagy csak részben képesek. Csökkenti a hozzátartozókra nehezedő ellátás terheit. Az igénybevétel leggyakoribb oka az egészségi állapotban bekövetkező drámai változás, krízis, melyet sem az igénylő, sem a hozzátartozók nem képesek önerőből kompenzálni.

A házi segítségnyújtás módját, formáját és gyakoriságát a gondozott egészségi állapota, szociális helyzete és egyéni szükségletei alapján kell meghatározni. Az igénybevételt megelőzően vizsgálni kell a gondozási szükségletet, melynek során megállapítjuk, hogy az ellátást igénylő esetében szociális segítés vagy személyi gondozás indokolt. A gondozási szükséglet meghatározása az intézményvezető hatásköre.

Ha a házi segítségnyújtás során:

*-* szociális segítés biztosítása esetén személyi gondozási feladatok ellátása válik szükségessé, a gondozási szükséglet vizsgálatát ismételten el kell végezni,

*-* szakápolási feladatok ellátása válik szükségessé, a házi segítségnyújtást végző személy kezdeményezi az otthonápolási szolgálat keretében történő ellátást.

(Házi segítségnyújtás esetében a gondozási szükséglettel nem rendelkező személy is ellátható, ha az ellátást igénylő vagy a térítési díjat megfizető más személy írásban vállalja a szolgáltatási önköltséggel azonos mértékű személyi térítési díj megfizetését.)

Általános alapelvek:

* az idős emberek társadalmi integrációja, aktivitásuk megőrzésének támogatása, társadalmi hozzájárulásuk elismerése, szükség esetén a megfelelő gondoskodás és gondozás biztosítása
* egyéni szükségletek elve: a szolgáltatás biztosításánál figyelembe kell venni az idős személyek sajátos igényeit (alul- és túlgondozás elkerülése)
* biztonság és megfelelő életminőség, a betegségek kockázatának alacsonyan tartása, az emberi méltóság megőrzése és a funkcionális önállóság elősegítése, az alkotmányos és emberi jogok maradéktalan és teljes körű tiszteletben tartása
* tájékoztatáshoz való jog: az ellátottat érintő legfontosabb adatokhoz, információkhoz való hozzáférés biztosítása
* az ellátást igénybevevő személyes adatainak védelme, az ellátott személyes adatainak, élettörténetének, egészségi állapotának, szociális és anyagi helyzetének bizalmas kezelése az ellátás során
* az idős emberek társadalmi integrációja, aktivitásuk megőrzésének támogatása, szükség esetén a megfelelő gondoskodás és gondozás biztosítása
* törekvés az életöröm, az autonómia megőrzésére és az önmegvalósításra.

2019- ben a házi segítségnyújtás tevékenységei és résztevékenységei a következők:

I. A házi segítségnyújtás tevékenységei és résztevékenységei

Szociális segítés keretében:

A lakókörnyezeti higiénia megtartásában való közreműködés körében:

–    takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)

–    mosás

–    vasalás

A háztartási tevékenységben való közreműködés körében:

–    bevásárlás (személyes szükséglet mértékében), gyógyszer kiváltása

–    segítségnyújtás ételkészítésben és az étkezés előkészítésében

–    mosogatás

–    ruhajavítás

–    közkútról, fúrtkútról vízhordás

–    tüzelő behordása kályhához, egyedi fűtés beindítása (kivéve ha ez a tevékenység egyéb szakmai kompetenciát igényel)

–    télen hóeltakarítás és síkosságmentesítés a lakás bejárata előtt

–    kísérés

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában

Szükség esetén a bentlakásos szociális intézménybe történő beköltözés segítése

Személyi gondozás keretében:

Az ellátást igénybe vevővel segítő kapcsolat kialakítása és fenntartása körében:

–    információnyújtás, tanácsadás és mentális támogatás

–    családdal, ismerősökkel való kapcsolattartás segítése

–    az egészség megőrzésére irányuló aktív szabadidős tevékenységben való közreműködés

–    ügyintézés az ellátott érdekeinek védelmében

Gondozási és ápolási feladatok körében:

–    mosdatás

–    fürdetés

–    öltöztetés

–    ágyazás, ágyneműcsere

–    inkontinens beteg ellátása, testfelület tisztítása, kezelése

–    haj, arcszőrzet ápolás

–    száj, fog és protézis ápolása

–    körömápolás, bőrápolás

–    folyadékpótlás, étkeztetés (segédeszköz nélkül)

–    mozgatás ágyban

–    decubitus megelőzés

–    felületi sebkezelés

–    sztómazsák cseréje

–    gyógyszer adagolása, gyógyszerelés monitorozása

–    vérnyomás és vércukor mérése

–    hely- és helyzetváltoztatás segítése lakáson belül és kívül

–    kényelmi és gyógyászati segédeszközök beszerzésében való közreműködés

–    kényelmi és gyógyászati segédeszközök használatának betanítása, karbantartásában való segítségnyújtás

–    a háziorvos írásos rendelésén alapuló terápia követése (a tevékenység elvégzéséhez való kompetencia határáig).

II. A házi segítségnyújtás tevékenységei és résztevékenységei

Szociális segítés keretében:

A lakókörnyezeti higiénia megtartásában való közreműködés körében:

–    takarítás a lakás életvitelszerűen használt helyiségeiben (hálószobában, fürdőszobában, konyhában és illemhelyiségben)

–    mosás

–    vasalás

A háztartási tevékenységben való közreműködés körében:

–    bevásárlás (személyes szükséglet mértékében), gyógyszer kiváltása

–    segítségnyújtás ételkészítésben és az étkezés előkészítésében

–    mosogatás

–    ruhajavítás

–    ágyazás, ágyneműcsere

–    közkútról, fúrtkútról vízhordás

–    tüzelő behordása kályhához, egyedi fűtés beindítása (kivéve ha ez a tevékenység egyéb szakmai kompetenciát igényel)

–    télen hóeltakarítás és síkosságmentesítés a lakás bejárata előtt


–    kísérés

Segítségnyújtás veszélyhelyzet kialakulásának megelőzésében és a kialakult veszélyhelyzet elhárításában.

Szükség esetén a bentlakásos szociális intézménybe történő beköltözés segítése.

2019. december 31-én 102 fő részesült személyi gondozásban, a működési engedélyben meghatározott engedélyezett létszám 113 fő).

Az ellátottak nem- és korcsoportonkénti megbontása szerint az ellátást 2019-ben 20 férfi és 82 női ellátott vette igénybe, lényegesen magasabb a női ellátottak száma a férfiakéhoz képest, ami a nők magasabb átlag életkorával is magyarázható. Szembetűnően magas a női igénylők aránya a 80-89 éves korcsoportban. A férfiak esetében is ez a korcsoport a legnépesebb. Ugyanakkor megállapítható az is, hogy a nyugdíjas kort elérők egyre nagyobb számban jelennek meg ellátottként.



A fentiekből kiderül, hogy az ellátást nem mindegyik társult település veszi igénybe.

Egyre több olyan rászorult van, akinek ápolási, gondozási szükséglete hosszabb idejű gondozást tesz szükségessé életminősége fenntartásához, javításához; van, akit naponta három alkalommal gondozunk, segítünk. Növekszik azoknak a gondozottaknak a száma is, akit egy gondozónő nem tud ellátni jelentősen megromlott állapota miatt. A napi több látogatást igénylő ellátottak szükségletei nem feltétlen a napi 8 órás munkaidő rutinhoz illeszkednek. A több műszakos munkarendet financiális okok miatt nem tudjuk biztosítani.

A házi segítségnyújtás térítésköteles ellátás. A személyi térítési díj mértéke az ellátott jövedelmétől függ. Ingyenes ellátásban kell részesíteni a jövedelemmel nem rendelkező személyt.

A fizetendő térítési díj a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet, valamint a fenntartó döntése alapján kerül meghatározásra.

A személyi térítési díj nem haladhatja meg a szolgáltatást igénybe vevő rendszeres havi jövedelmének 25 %-át, amennyiben étkeztetést is igényel, akkor 30 %-át. Az intézményi térítési díj összege a 2019. évben 650.- Ft/óra.

A szolgáltatás megismertetése, az ellátási területen élő potenciális igénybevevői kör tájékoztatása a házi orvosok, egészségügyi és szociális intézményeken, a közös önkormányzati hivatalon keresztül figyelemfelhívó plakát formájában történik meg, a házi segítségnyújtás szolgáltatásáról annak érdekében, hogy egyéni szükségleteik, rászorultságuk és saját döntésük alapján a megfelelő ellátást vehessék igénybe életminőségük javítása céljából.

Házi segítségnyújtás igénybevételét megelőzően vizsgálni kell a gondozási szükségletet, melyet a Gondozási szükséglet vizsgálat értékelő adatlapon tesz meg az intézményvezető által meghatározott vezető gondozónő. Házi segítségnyújtás esetén a gondozási szükségletvizsgálat elvégzésével az a cél, hogy megállapításra kerüljön az igénybevevő ellátásra való jogosultsága. Az értékelő adatlappal az igénybevevő önellátási képességének felmérésére kerül sor. A jogszabály értelmében amennyiben az igénybevevő az értékelő adatlapon minimum 20 pontot elér, akkor személyi gondozásra jogosult, ami magába foglalja a szociális segítés keretében nyújtható tevékenységeket is. Az Értékelő adatlap másolati példányát át kell adni az ellátást igénylőnek és törvényes képviselőjének, mely az átvevő személy aláírásával igazol.

**Az ellátást igénylők megoszlása gondozási szükséglet szerint 2019. évben**

|  |  |  |  |  |
| --- | --- | --- | --- | --- |
| Fokozat | Értékelés | Pontszám | Jellemzők | Létszám |
| 0. | Tevékenységeit elvégzi | 0-19 | Az egyén a vizsgált tevékenységeket el tudja végezni. A szolgáltatás a szociális és egészségi állapot szinten tartására korlátozódik. | 0 |
| I. | Egyes tevékenységekben segítségre szoruló | 20-34 | Az egyén egyes tevékenységekben hetente többször segítségre szorul vagy figyelmet, irányítást igényel. | 98 |
| II. | Részleges segítségre szoruló | 35-39 | Az egyén bizonyos tevékenységek elvégzésében napi rendszeres segítségre szorul vagy napi szintű kontrollt igényel. | 3 |
| III. | Teljes ellátásra szoruló | 40-56 | Az egyén teljes ellátásra, folyamatos gondozásra, ápolásra szorul, intenzív odafigyelést és gyakori beavatkozást igényel. | 1 |

**A házi segítségnyújtás feladatmutatóinak alakulása**

|  |  |
| --- | --- |
|  | **2019.** |
| **Gondozók száma (fő)** | 12 |
| **Gépkocsivezető (fő)** | 1 |
| **Ellátottak száma összesen (fő)** | 102 |
| **KENYSZI nyilvántartásban leadott esetek száma** | 18574 |
| **Gondozási órák száma összesen útidővel** | 15697 óra 15 perc |
| **Gondozási órák száma összesen útidő nélkül** | 10511 óra 10 perc |
| **Egy gondozóra jutó ellátotti létszám átlag (fő)** | 9,0 |

A fenti táblázatból megállapítható, hogy egy gondozónő átlagosan 9 fő ellátott gondozását kell megoldja naponta, ehhez hozzáadódik, hogy vannak olyan ellátottak, akiket egy gondozónő fizikailag nem tud ellátni, így előfordul, hogy naponta 11-12 fő jut egy gondozónőre. Ezáltal gondozónőink a nagy fizikai igénybevétel okán nagyon leterheltek.

**JELZŐRENDSZERES HÁZI SEGÍTSÉGNYÚJTÁS**

A saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás.A szolgáltatást igénybe vevők életminőségének javulása miatt önálló életvitelre otthonukban tovább képesek, mivel a rendszer segítségével fenntarthatók a biztonságos életvitel feltételei. A jelzőrendszeres házi segítségnyújtás működése lehetővé teszi, hogy az igénylő minél tovább megszokott környezetében élhessen. A szolgáltatás fokozza az egyén biztonságérzetét, a hozzátartozóknak is segítséget nyújt, hiszen tudják, hogy krízishelyzetben hozzátartozójuk segítséget tud kérni a szolgálattól. Az önálló életvitel fenntartása mellett a szolgáltatás kiválthatja a bentlakásos intézményi elhelyezést.

Az ellátottak körére jellemző, hogy túlnyomó többségében egyedülállóak, a nők aránya jelentősen felülmúlja a férfiakét. Lakóhelyük alapján elsősorban bonyhádiak, de a társult településeken élő ellátottak aránya is jelentős.

Jelzőrendszeres házi segítségnyújtás esetén a szociális rászorultságot vizsgálni kell.

A jelzőrendszeres házi segítségnyújtás igénybevétele szempontjából szociálisan rászorult:

* az egyedül élő 65 év feletti személy,
* az egyedül élő súlyosan fogyatékos vagy pszichiátriai beteg személy, vagy
* a kétszemélyes háztartásban élő 65 év feletti, illetve súlyosan fogyatékos vagy pszichiátriai beteg személy, ha egészségi állapota indokolja a szolgáltatás folyamatos biztosítását.

(A súlyos fogyatékosságot, a pszichiátriai betegséget és az egészségi állapot miatti indokoltságot külön jogszabály szerint igazolni kell.)

Szolgáltatási elem:

* Felügyelet: a szolgáltatás részeként a felügyelet, technikai eszközzel biztosított kontroll az igénybe vevő lakó- vagy tartózkodási helyén. Az igénybe vevő személy segélyhívása esetén az ügyeletes gondozó a helyszínen lelki és fizikai biztonságot nyújt. A segélyhívás okául szolgáló probléma megoldása érdekében a szükséges intézkedéseket megteszi.

A szolgáltatás feladata:

* biztosítani a felügyelet szolgáltatási elemet
* az ellátott személy segélyhívása esetén az ügyeletes gondozó helyszínen történő haladéktalan megjelenését
* a segélyhívás okául szolgáló probléma megoldása érdekében azonnali intézkedések megtételét
* szükség esetén további egészségügyi vagy szociális ellátás kezdeményezését.

A Bonyhádi járás teljes lakosságszáma: 2019. január 01-jén: 31.887 fő (Forrás: KEKKH)

A Bonyhádi járás településein a lakosság létszáma:

10 ezer felett (1): Bonyhád (járásközpont)

2 ezer felett (2): Nagymányok (város), Zomba

1 ezer felett (3): Aparhant, Kakasd, Tevel

500 felett (9): Cikó, Felsőnána, Györe, Izmény, Kéty, Kisdorog, Lengyel, Mórágy, Váralja

500 alatt (7): Bátaapáti, Bonyhádvarasd, Kismányok, Kisvejke, Mőcsény, Mucsfa, Závod

200 alatt (2): Grábóc, Nagyvejke

100 alatt: Murga.

A teljes lakosságszámból a 65 éven felüli bonyhádi lakos 3066 fő, és 1892 fő a járás többi településén élő idősek száma.

A jelzőrendszeres házi segítségnyújtás szolgálatának szakmai központja lefedi Bonyhád és a társult települések közigazgatási területét. Az ellátást igénybe vevők esetében megállapítható, hogy többségük a jelzőrendszeres házi segítségnyújtáson kívül más alapszolgáltatást is igényelnek, legtöbbjük a házi segítségnyújtás szakfeladatán is ellátottak.

**Ellátottak száma településenkénti megoszlása 2019. évben**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Kismányok** | **Nagymányok** | **Váralja** | **Aparhant** | **Bonyhád** | **Tevel** | **Kisdorog** | **Bonyhád-varasd** | **Összesen** |
| **Készülékek száma 2019.12.31-én** | **1** | **5** | **2** | **1** | **65** | **3** | **2** | **7** | **86** |

Lakóhelyük elhelyezkedése alapján elsősorban bonyhádi lakosok, de a kistérségben élő ellátottak aránya is jelentős.

**Az ellátottak szociális rászorultság szerinti megoszlása (fő)**

**2019. december 31.**

|  |  |
| --- | --- |
| egyedül élő 65 év feletti személy | 76 |
| egyedül élő súlyosan fogyatékos személy | 0 |
| egyedül élő pszichiátriai beteg személy | 0 |
| kétszemélyes háztartásban élő 65 év feletti | 10 |
| **ÖSSZESEN** | **86** |

Önálló városi modellként került kialakításra 2004-ben, ami azt jelenti, hogy a szolgáltatás a városban már működő alapszolgáltatási feladat, a házi segítségnyújtás kiegészítésére szerveződött. A műszaki berendezés központi egysége Bonyhádi Gondozási Központ Idősek Otthonában került kiépítésre, az ügyeletes gondozónők pedig abból a szakképzett teamből kerültek ki, amely a nappali ellátást és házi segítségnyújtást végzi.

A megvalósítandó program illeszkedik a szolgáltatástervezési koncepcióba, az ott kitűzött célok megvalósítását szolgálja. A lakosság körében igény van az alapellátást nyújtó jelzőrendszeres házi segítségnyújtásra, mivel jelentős a száma azoknak a rászoruló személyeknek, akik az önálló életvitelük fenntartása mellett felmerülő krízishelyzetek elhárítására segítséget igényelnek.

A Gondozási Központ 100 személy részére tudja a szolgáltatást nyújtani.

Létrejövő kapacitások:

* a jelzőkészülék kicsi, nyakban viselhető, nem akadályozza viselőjét a mindennapi tevékenységek elvégzésében
* könnyen működésbe hozható, elég egy gombot megnyomni
* a nyomógomb használata esetén közvetlen riasztás érkezik a dicspécser központba, a diszpécser azonnal riasztja az ügyeletes gondozót, aki minden esetben a helyszínen győződik meg az igénybe vevő személy állapotáról és teszi meg a további intézkedéseket az ellátott érdekében
* a szolgáltatás az év minden napján folyamatos 24 órában működik

A jelzőrendszeres házi segítségnyújtás működési rendje folyamatos 0-24 óráig tartó ügyelet.

A feladatellátás tartalma, módja:

A feladatellátáshoz biztosításra kerülnek:

* a műszaki rendszerek, valamint
* szakmai központ

A műszaki rendszer:

* az ellátottnál elhelyezett segélyhívó készülék
* a jelzést továbbító berendezés
* a jelzés fogadására alkalmas vevő berendezés
* az ügyeleti személyi számítógép ügyviteli szoftverrel.

A gondozók eszközei:


* dolgozói felszerelés: mobiltelefon, készenléti táska
* a helyszínre jutáshoz szükséges feltételek (személygépkocsi)

Tevékenység leírása:

A segélyhívó berendezésekről érkező jelzéseket az Idősek Otthonában működő diszpécserközpont fogadja. A riasztás aktiválódik a pánikgomb benyomásával. Riasztás esetén az eseményeket a diszpécser ezen felül a szolgálati naplóban is dokumentálja (név, cím, riasztás ideje, ügyeletes gondozónő értesítése, ügyeletes gondozónő visszajelzésének időpontja, intézkedés).

A feladatellátás formái, gondozói tevékenységek:

* krízishelyzet elhárítása
* orvos, mentő hívása
* vérnyomás-, vércukormérés
* alapápolási-, gondozási feladatok ellátása
* hozzátartozó értesítése.



A gondozók az alapvető elsősegélynyújtó felszereléseken kívül rendelkeznek mobiltelefonnal, melynek segítségével orvost, szükség esetén mentőt hívhatnak. A kistelepülések ellátása tekintetében igen nagy problémát jelent, ha az adott településen nincs jelentkező a készenléti szolgálat ellátására. Ilyenkor a beérkezett segélykérésre Bonyhádról mennek ki a készenléti szolgálatot teljesítők, ez azonban jelentős időveszteséget jelent a segítségnyújtás szempontjából.

**A segélykérések számának alakulása**

A segélykérések száma folyamatos emelkedést mutat, ami azt jelenti, hogy a szolgáltatásra igény van, és szükség esetén használják is a készüléket. Arányosság állapítható meg a kihelyezett készülékszám helye és az igénybevétel nagysága között. Bonyhádon a legmagasabb az igénybevétel.

|  |  |  |  |
| --- | --- | --- | --- |
| Település neve | Segítségnyújtást igénylő riasztás | Téves riasztás | Összesen |
| Bonyhád | 47 | 18 | 65 |
| Nagymányok | 3 | 3 | 6 |
| Kismányok | 2 | 3 | 5 |
| Váralja | 1 | 0 | 1 |
| Aparhant | 0 | 0 | 0 |
| Kisdorog | 0 | 0 | 0 |
| Bonyhádvarasd | 0 | 1 | 1 |
| Tevel | 0 | 0 | 0 |

A kimutatott adatokon túl még 51 esetben történt próbariasztás, mely elengedhetetlen a biztonságos használat teljesítéséhez.

A jelzőrendszeres házi segítségnyújtás azoknál az időseknél működik biztonsággal, akik képesek a jelzőrendszert rendeltetés-szerűen használni. Nagyon fontos, hogy az ellátott a krízishelyzetet, illetve veszélyhelyzetet meg tudja különböztetni azoktól az eseményektől, amelyek nem igényelnek sürgős beavatkozást. 1-1 készülék több ellátottat is szolgálhat.

A Bonyhádi Gondozási Központ a Guards Távközlési Rt.-t bízta meg a rendszer kiépítésével. A rendszerrel kapcsolatos valamennyi fenntartási feladatot a Techno-Tel Kft végzi, aki az infrastruktúrális feltételek megteremtésében a legmodernebb technológiákat alkalmazza.

A hálózat felépítése:

- központi gyűjtő, feldolgozó állomás, amely a digitális ismétlő állomás jelét veszi

- digitális ismétlő állomás a megfelelő területi lefedettség érdekében

- riasztó kódok a rászorultak jelzésének továbbítása érdekében.

Alkalmazott műszaki rendszer típusa: Guards (SH-401, SH-402)

Adatátvitel módja: URH

Segélyhívó készülék üzemeltetés módja: saját tulajdon

Diszpécserközpont működési elve: élőerős

Diszpécserközpont üzemeltetésének módja: saját tulajdon.

A jelzőrendszeres házi segítségnyújtás térítésköteles ellátás, melynek mértéke nem haladhatja meg az ellátásban részesülő havi jövedelmének 2 %-át. Térítésmentesen kell biztosítani annak a személynek, akinek rendszeres havi jövedelme nem haladja meg az öregségi nyugdíj mindenkori legkisebb összegét. Térítési díj: 100.- Ft/nap/kihelyezett készülék.

**TÁMOGATÓ SZOLGÁLAT**

A fogyatékos személyek jogairól és esélyegyenlőségük biztosításáról szóló 1998. évi XXVI. törvény meghatározása alapán a támogató szolgálat a fogyatékos személy önálló életvitelét elősegítő, a mindennapi szükségletei kielégítését célzó – személyes közreműködés kielégítését célzó – személyes közreműködés által megvalósuló szolgáltatás. A fogyatékos személy részére biztosítani kell a fogyatékosság által indokolt szükségleteinek megfelelő támogató szolgálat igénybevételét.

A támogató szolgáltatást, mint professzionális segítő tevékenységet az különbözteti meg a laikus segítségnyújtástól, illetve más segítő szakmák által végzett tevékenységektől, hogy a segítők a feladatellátás speciális követelményeinek megfelelő általános és szakirányú ismereteikkel rendelkeznek, illetve a szolgálat tevékenységét, megfelelő tárgyi eszközrendszerrel – akadálymentesített gépjármű, egyéb szolgáltatás biztosítását segítő eszközök – végzi.

Célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén.

A támogató szolgáltatás feladata a fogyatékosság jellegének megfelelően különösen

- az alapvető szükségletek kielégítését segítő szolgáltatásokhoz, közszolgáltatásokhoz való hozzájutás biztosítása (speciális személyi szállítás, szállító szolgálat működtetése),

*-* az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztő tevékenységhez való hozzájutás személyi és eszközfeltételeinek biztosítása,

*-* információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása,

*-* a jelnyelvi tolmácsszolgálat elérhetőségének biztosítása,

*-* segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz,

*-* egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan,

*-* segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása,

*-* a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése.

A támogató szolgáltatás igénybevétele során szociálisan rászorultnak minősül a súlyosan fogyatékos személy.

A fogyatékos személyek, az őket mindenki mással egyenlően megillető jogaikkal, állapotukból fakadóan kevéssé tudnak élni, ezért indokolt, hogy minden lehetséges módon előnyben részesüljenek.

Igen fontos, a szolgáltatást igénybe vevők életkörülményeinek, meglévő képességeiknek, készségüknek, szociális helyzetüknek minél magasabb életkorig történő megőrzése. A fogyatékos állapot rosszabbodásnak megelőzése, illetve annak enyhítése.

A szolgáltatás működtetése lehetővé teszi, hogy az igénylő életének nehéz periódusában is megszokott környezetében, biztonságban élhessen.

A támogató szolgáltatás jogszabályban rögzített célcsoportja a külön jogszabály szerint szociálisan rászorultnak minősülő súlyos fogyatékos személyek köre:

* látási fogyatékosság
* hallási fogyatékosság
* értelmi fogyatékosság
* mozgásszervi fogyatékosság
* pervazív fejlődési zavarok (autizmus)
* halmozott fogyatékosság
* egyéb fogyatékosság

A támogató szolgálat elláthat szociálisan nem rászorulónak minősülő személyeket, ez azonban a szabad kapacitás terhére valósítható meg, nem eredményezheti a szolgáltatásra jogosult személyek háttérbe szorulását.

A támogató szolgáltatás feladata a fogyatékosság jellegének megfelelően különösen:

- az alapvető szükségletek kielégítését segítő szolgáltatásokhoz való hozzájutás biztosítása (speciális személyi szállítás 4+3 pontos biztonsági rögzítés, rámpa, szállító szolgálat működtetése ütemterv alapján), (az ütemtervet asztali naptárban szükséges vezetni, melyből megállapítható, hogy aznap kit és mikor kell be- illetve hazaszállítani, illetőleg a szállítás helyszíne is rögzítésre kerül, ezt külön elszámoló adatlapon is rögzíteni szükséges. Az ütemterv tartalmazza az időtartamot, míg az ellátott szállítása történik, ez az időbeosztás elszámolásához elengedhetetlen. Fontos az ütemterv elérhetősége, hozzáférhetősége az intézményi dolgozók számára)

- az általános egészségi állapotnak és a fogyatékosság jellegének megfelelő egészségügyi-szociális ellátásokhoz, valamint a fejlesztőtevékenységhez való hozzájutás személyi és eszközfeltételeinek biztosítása, (fül-orr gégészeti, szemészeti, sebészeti, ortopédiai, kardiológiai, neurológia, ideggyógyászati, pszichiátriai rendelésekre való szállítás, a szükséges védőeszközök rendelkezésére bocsátása oly módon, hogy állagmegóvást kérve ingyenes biztosítja intézményünk részükre a kölcsönadott eszközöket, melyet érdekmúlást követően visszaszolgáltatnak az intézmény részére)

- információnyújtás, ügyintézés, tanácsadás, a tanácsadást követően a társadalmi beilleszkedést segítő szolgáltatásokhoz való hozzájutás biztosítása, (pl. az ellátó rendszerbe történő bekerülés lehetőségének ismertetése, foglalkoztatáshoz szükséges önéletrajzok készítésében való segítségnyújtás, kormányhivatali ügyintézés pl. közgyógyellátás rendezése, önkormányzati támogatások igénybevételében való ügyintézés)

- a jelnyelvi tolmácsszolgálat elérhetőségének biztosítása, (közvetítés vagy információ, esetenként kísérés szükség szerint)

- segítségnyújtás a fogyatékos személyek kapcsolatkészségének javításához, családi kapcsolatainak erősítéséhez speciális, önsegítő csoportokban való részvételükhöz, (Tájékoztatás nyújtása a helyben működő csoportokról, azok helyszínéről, hozzáférés lehetőségéről, havi szórólap átadása, melyet a Vörösmarty Mihály Művelődési Központ szerkeszt)

- egyes szociális alapszolgáltatási részfeladatok biztosítása a fogyatékos személyek speciális szükségleteihez igazodóan*,* (pl. háztartási tevékenység elvégzésében való segítségnyújtás, mosógép kezelés, gáz-villanytűzhely biztonságos használatában való segédkezés)

- segítségnyújtás a fogyatékos emberek társadalmi integrációjának megvalósulásához, valamint a családi, a közösségi, a kulturális, a szabadidős kapcsolatokban való egyenrangú részvételhez szükséges feltételek biztosítása, (pl. DJP hálózaton keresztül laptop, táblagépek biztosítása, programok biztonságos használatában segítségnyújtás, közösségi portálok elérése kapcsolatteremtésre, illetőleg programok, csoportok keresése az igényeiknek megfelelően)

a fogyatékos személy munkavégzését, munkavállalását segítő szolgáltatások elérhetőségének, igénybevételének elősegítése (pl. munkavégzéshez szükséges önéletrajzok elkészítésében, elküldésében segítés, a foglalkoztatási hivatalok internetfelületén közzétett hirdetések böngészésében való segítségnyújtás)

* + az ellátás biztosítása és szervezése egyénre szabottan történik.

A megvalósuló szolgáltatás három fő tényező kölcsönhatásából épül fel, a szolgáltató, a szolgáltatást igénybevevő és a szolgáltatási környezet, amiben a szolgáltatás megvalósul.

A támogató szolgáltatás céljait, feladatait, tevékenységeit az 1/2000. (I.17.) SzCsM rendelet 2. § 1) ponjta, illetve 39/A és 39/B § hatályos jogszabály és az azokhoz illeszkedő szakmai irányelvek határozzák meg. A szolgáltatási elemek lehetővé teszik, hogy a szolgáltatás az igénybevevő személy számára a szükségletekhez, egyéni és környezeti jellemzőkhöz illeszkedő tevékenységet biztosítson, elősegítve a szolgáltatás alapelveiben megfogalmazott célok megvalósulását.

Tolna megye népességének 5,3 százaléka, valamilyen maradandó fogyatékosságban szenved. A mozgáskorlátozottak aránya a legmagasabb: az egészség-károsodásban szenvedők több mint fele - 56%-a - sorolható ide. Látásfogyatékkal él a fogyatékkal élők 19%-a, hallássérült 14%, de viszonylag magas– 7,9 és 9,8 százalék közötti –még az értelmifogyatékosok, a súlyos belszervi fogyatékkal élők és a mentálisan-pszichésen sérültek részaránya is. A fogyatékkal élők korcsoportbeli eloszlására jellemző, hogy az idősebb korosztályban a fogyatékkal élők száma folyamatosan növekszik.

A fogyatékosság oka a 0-14 éves korosztályban 67%-ban veleszületett tényező, 15%-ban baleseti trauma vagy betegség (a fennmaradó rész a „nem tudja” és az „ismeretlen” kategóriára esik). Időskorra megfordul az okok sorrendje, a veleszületett fogyatékosok aránya a 60 év felettiek körében csak 7%, a baleseti károsodás 14%, a betegség 64%-ban oka a fogyatékosságnak.

Az értelmi fogyatékosok 2/3-a veleszületett fogyatékkal él, a siket, siket-néma, néma emberek között is nagyon magas arányú a vele született fogyatékosság, a későbbi életszakaszban kevesen kerülnek ezekbe a csoportokba.

Az életkor előrehaladtával a legnagyobb növekedést a mozgásfogyatékosok csoportja mutatja, valamint a látás és hallásfogyatékosok (ezen belül is a nagyothallók köre).

Szolgáltatásunk ellátotti csoportja a bonyhádi járás közigazgatási területén életvitelszerűen tartózkodó (lakcímmel vagy tartózkodási címmel rendelkező), súlyos fogyatékkal élő személyek. A hatályos jogszabályok alapján elláthatóak továbbá azon személyek is, akik a fenti kitételnek nem felelnek meg, ugyanakkor az ellátási területen tartózkodnak. A támogató szolgálat tevékenysége az ellátási területen élő valamennyi fogyatékossági csoportba tartozó személyre kiterjed. Az ellátást kérhetik azon súlyos fogyatékkal élő személyek, akik a szociális igazgatásról és szociális ellátásokról szóló 1993. évi III. törvény (továbbiakban: Szt.) 65/C. § alapján:

-magasabb összegű családi pótlékban részesülnek a magasabb összegű családi pótlékra jogosító betegségekről és fogyatékosságokról szóló 5/2003. (II.19.) ESZCSM rendelet alapján,

-fogyatékossági támogatásban részesülnek a súlyos fogyatékosság minősítésének és felülvizsgálatának, valamint a fogyatékossági támogatás folyósításának szabályairól szóló 141/2000. (VIII.9.) Korm. rendelet alapján,

-vakok személyi járadékában részesülnek.

A súlyos fogyatékosságot igazolni lehet:

-az ellátás megállapítását, illetve folyósítását igazoló határozattal vagy más okirattal,

-az ellátás megállapításának alapjául szolgáló, a fogyatékosság fennállását igazoló szakvéleménnyel. Ha a szakvélemény a következő felülvizsgálat (ellenőrző vizsgálat) időpontját, illetve az állapot fennállásának várható idejét tartalmazza, a jogosultság eddig az időpontig áll fenn.

**Az ellátottak fogyatékosság szerinti megoszlása 2019-ben:**

|  |  |
| --- | --- |
| **Fogyatékosság típusa** | **Ellátottak (fő)** |
| Mozgásszervi fogyatékosság | 11 |
| Látási fogyatékosság | 2 |
| Értelmi fogyatékosság | 5 |
| Hallási fogyatékosság | 1 |
| Halmozott fogyatékosság | 3 |
| Egyéb fogyatékosság (pl. májtranszplantált, írásképtelen) | 2 |
| Összesen: | 24 |

Szolgáltatásunkat domináns módon a mozgásukban korlátozottak, illetve az értelmi fogyatékkal élők veszik igénybe. A halmozottan fogyatékkal élők mozgásszervi és értelmi fogyatékosok. Megjelent az egyéb fogyatékossági kategóriában egy fiatal ellátott, aki májtranszplantált, emiatt állandó segítségre szorul. (Az ellátottak nagy része szállításban igényli a segítséget, ugyanakkor tanulásban, ápolási-gondozási feladatok ellátásában, felügyelet biztosításában, háztartási segítségnyújtásban és ügyintézésben veszik igénybe a feladatellátást.)

**Az ellátottak szociális rászorultság szerinti megoszlása 2019-ben:**

|  |  |
| --- | --- |
| **Rászorultság típusa** | **Ellátottak (fő)** |
| Vakok személyi járadékában részesül | 0 |
| Fogyatékossági támogatásban részesül (FOT) | 21 |
| Magasabb összegű családi pótlékban részesül (CST) | 3 |
| FOT+CST | 1 |
| Szociálisan nem rászorult igénybevevő | 0 |
| **Összesen** | **24** |
|  |  |

Az ellátottak átlagéletkora a 2019. évben 1286/24 = 53,58 év. A korcsoporti eloszlás ilyen jellegű részben a szociális rászorultság implicit szelektivitásával, részben a fiatalabb fogyatékkal élőket ellátó intézménnyel való hatékony együttműködéssel áll összefüggésben.

Az ellátási szükségleteket és igényeket a szolgáltatás kezdetekor komplex szükséglet és állapotfelmérés keretében vizsgáljuk, illetve a szolgáltatás biztosítása során a visszajelzések alapján is mérjük.

A szolgálat által nyújtott szolgáltatások körében az ellátási szükségletek és igények a következőképpen alakultak:

|  |  |  |  |  |
| --- | --- | --- | --- | --- |
|  | Személyi segítés  (feladategység) | Szállításhoz kapcsolódó személyi segítés  (feladategység) | Szállítási tevékenység  (feladategység) | Összes feladategység |
| 2019. | 5594 | 553,31 | 4850,2 | 10998,01 |

A szolgáltatás kapacitásának nagyobb részét a személyi segítés 50,8 % teszi, míg a szállítási tevékenység 44,1 %. Lényegesen kevesebb feladatmutatót számlál a szállításhoz kapcsolódó személyi segítés 5 %-ot.

A személyi segítés a következők szerint oszlik meg 2019-ben:

|  |  |
| --- | --- |
| Gondozási - ápolási tevékenység végzése | 63,6 % |
| Felügyelet biztosítása | 24,2 % |
| Háztartási segítségnyújtás | 6 % |
| Ügyintézés | 6 % |
| Egyéb | 0,2% |

A szükségletek ilyen jellegű eloszlásának okát az ellátási terület méretében, sajátos településszerkezetében, az ebből fakadó közlekedési nehézségeiben, a közszolgáltatások centralizált elhelyezkedésében, a tömegközlekedés akadálymentesítésének alacsony fokában látjuk. A szállító szolgálat igénybevétele az esetek többségében rendszeres napi, heti, illetve havi periodicitást mutat. (A szállítási célok gyakoriság szerint a következő területekre koncentrálódnak: Fogyatékosok nappali intézményébe történő szállítás; Hivatali ügyintézések helyszínére, közszolgáltatók ügyfélfogadására történő szállítás; Egészségügyi intézménybe történő szállítás; Szociális szolgáltatások elérésének megkönnyítése; Kereskedelmi egységbe történő szállítás; Egyéb, szükségletek kielégítését célzó szolgáltatáshoz való hozzáférés biztosítása.) Naponta a reggeli és délutáni időszakban a legnagyobb az igény a szolgáltatásra.

A támogató szolgálat által nyújtott ellátások igénybevétele önkéntes. Az ellátást igénylő, illetve törvényes képviselője szóbeli vagy írásbeli kérelmére, indítványára történik. A személyi segítő és szállító szolgálat igénybevételének feltétele az intézményi jogviszony létesítése. Az intézményi jogviszony létesítésének feltétele, hogy a Kérelmező a szociális rászorultság és a jogosultság tényét hitelt érdemlően igazolni tudja és a szolgáltatás iránti igényéről a szolgálat vezetőjéhez kérelmet nyújtson be. Ha az ellátást igénylő személy cselekvőképtelen kiskorú vagy a cselekvőképességet teljesen korlátozó gondnokság alatt áll, a kérelmet vagy indítványt a törvényes képviselője terjeszti elő.

Az ellátás igénybevételéről a szolgáltatást nyújtó, illetve az ellátást igénybe vevő vagy törvényes képviselője megállapodást köt.

A jogviszony a megállapodás aláírásával kezdődik, s annak megszűnéséig, illetve megszüntetéséig tart.

A személyi segítés és a szállító szolgálat térítésköteles; a személyi segítés térítési díja a gondozásra fordított, órában kifejezett idő és az óradíj szorzata. A szállító szolgálat térítési díja az útvonalterv alapján meghatározott legrövidebb útvonalon teljesített kilométerek és a kilométerdíj szorzata. A 29/1993. (II.17.) Kormányrendelet 14/A. § (6) bekezdés szerint „Ha az ellátott szállítása – pszichiáter vagy neurológus szakorvos által igazoltan – csak állandó felügyelet mellett biztosítható, a szállítás időtartama egyidejűleg személyi segítésként is elszámolható, azzal, hogy az ellátott csak a szállítási díjat fizeti meg. Ebben az esetben a személyi segítésért térítési díjat fizetnie nem kell.”

Az ellátást igénybe vevő havi jövedelmének 30 % - a, kiskorú igénybe vevő esetén a családban az egy főre jutó rendszeres havi jövedelem 20 %-a a személyi térítési díj maximális összege.

A támogató szolgáltatás intézményi térítési díja 2019-ben:

-személyi segítés:0,- Ft/óra,

-szállító szolgálat:0,- Ft/km.

Szolgálatunk akadálymentesen megközelíthető, ügyfélfogadásra alkalmas irodahelységgel rendelkezik. Irodahelyiségünkben telefon, fax, internet is rendelkezésre áll.

A szolgálat két gépjárművel rendelkezik, mindkettő üzembentartója a Bonyhádi Gondozási Központ. Mindkét gépjárművet a tanyagondnoki szolgálattal közösen használja a szolgáltatás.

Gépjárműpark

A szolgálat két gépjárművel rendelkezik, Az MZP-571 és az NKF-948 forgalmi rendszámú gépjárművek üzemben tartója a Bonyhádi Gondozási Központ.

|  |  |  |
| --- | --- | --- |
| Típus | Ford Transit | Ford Transit Custom |
| Rendszám | MZP-571 | NKF-948 |
| Forgalomba állítás ideje | 2014 | 2014 |
| Tulajdonos | Német Nemzetiségi Önkormányzat | Bonyhád Város Önkormányzata |
| Szállítható személyek száma | 8 fő | 8 fő |
| Mobil rámpa | igen | igen |
| 4+3 pontos biztonsági rögzítés | igen | igen |
| Elektromos kerekes szék szállítására alkalmas | igen | igen |

A gépjárművek helyettesítése az Intézmény Gépjármű-használati szabályzatának megfelelően történik.

Egyéb eszközök

A személyi segítésben vérnyomásmérő készülék, vércukormérő készülék, illetve a szükséges védőeszközök (gumikesztyű, szájmaszk, hajháló, overáll, scafander, kézfertőtlenítőszerek) állnak rendelkezésre.

**NAPPALI ELLÁTÁS, DEMENS NAPPALI ELLÁTÁS**

„Minden élettelen fizikai rendszer a használatban megy tönkre, viszont az élő rendszereket a tétlenség teszi tönkre, míg a használatban fejlődnek.” A családok egyre kevésbé töltik be, tudják betölteni a természetes védőháló szerepét, emiatt ez az intézményes ellátások arányának és jelentőségének növekedését eredményezi. Az idősebb személyek számára úgy szükséges biztosítani a hozzáférést a különböző szolgáltatásokhoz, hogy az hagyjon teret, és adjon figyelmet az öregedési folyamatok egyediségének, figyelembe véve a meglévő tudást, képességeket, készségeket és lehetőség szerinti bővítésüket, a kellő mértékű testi, lelki, szellemi és társadalmi támogatásokról kell gondoskodni.

Elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyeknek biztosít lehetőséget a napközbeni tartózkodásra, társas kapcsolatokra, valamint alapvető higiéniai szükségleteik kielégítésére.

A nappali ellátás feladata a hiányzó családi gondozás pótlása, a klubtag szociális helyzetének javítása, egyedüllétének kulturált körülmények között történő megszüntetése, elszigetelődésének elkerülése, a tétlenség kóros következményeinek megelőzése, egészségi állapotának követése, javítása, higiénés szükségleteinek biztosítása.

Az Idősek Klubjában komplex gondozási tevékenység folyik, amely magába foglalja a fizikai, pszichés gondozást.

Az ellátás kiemelt feladata, hogy ellátottai részére szervezzen szociális, egészségi, mentális állapotuknak megfelelő, a napi élettevékenységet segítő közösségi szolgáltatásokat, valamint lehetőséget biztosítson arra, hogy az idős személyek információt, tanácsadást, segítséget kérjenek.

A nappali ellátás azokat az időseket integrálja, akik napközben egyedül vannak, de képesek önmaguk részbeni ellátására és szükségleteik kielégítésére.

A Klub területi elhelyezkedése (Bonyhád, Perczel Mór utca 29.) révén bármely városrészben lakó idős ember részére elérhető. Nehezen közlekedő, külterületen lakó ellátottak beszállítására az intézmény tanyagondnoki gépjárműve rendelkezésre áll. A Klub nyitva-tartása a helyi igényeknek megfelelően lett kialakítva, szolgáltatási rendje az igényekhez igazodik: hétfőtől - péntekig 7 órától 15 óráig, hétvégén és ünnepnapokon 7 és 14 óra között.

Az ellátást igénybe vevők Bonyhád város közigazgatási területén élő (lakcímmel vagy tartózkodási címmel rendelkező), időskorúak illetve szociális helyzetük vagy egészségi állapotuk miatt rászorultak. Jellemzően egyedülálló vagy özvegy, nyugdíjas korú személyek igénylik a szolgáltatást.

A Klub a Perczel Mór utca 29. szám alatt működik 60 férőhellyel.

Intézményünkben demenciában szenvedők ellátására is van lehetőség. Ilyen esetben a kérelmezőnek pszichiáter, neurológus, geriáter szakorvos által kiadott demencia kórképet megállapító szakvéleménnyel kell rendelkeznie.

Jelenleg szakvéleménnyel rendelkező demens ellátottunk 17 fő, átlagos szükséglettel rendelkező ellátottunk 43 fő.

A szociális szolgáltatások biztosítása során a következő értékeknek érvényesülni kell:

* szociális biztonság (ne fordulhasson elő, hogy a szükséget szenvedők ellátás nélkül maradjanak)
* preventív szemlélet (tenni kell, hogy elkerüljük a problémát)
* relatív biztonság (valamilyen társadalmi kockázat bekövetkezésekor az egyén, vagy a család életszínvonala ne süllyedjen nagyot)

Az Idősek Klubja által nyújtott szolgáltatások:

* étkeztetés, az időskornak megfelelő ebéd biztosítása, szükség esetén orvosi igazolás alapján diétás étel is igényelhető (betegség, akadályoztatás esetén lehetőség van az ebéd kiszállítására);
* szervezi a kulturált klubéletet, biztosítja a szabadidő hasznos eltöltését (kirándulás, zenehallgatás, tévénézés, könyv, napi- és hetilapok olvasása, társasjátékok, internetezés, kézimunkázás, napi testmozgás, csoportos, illetve egyéni elbeszélgetések, közös rendezvények);
* egészségügyi alap- és szakellátáshoz való hozzájutás segítése (vércukor-, vérnyomás -, testsúly mérése);
* a klub rendelkezik automata mosógéppel, vasalóval, így a személyes ruházat, textíliák mosása és vasalása biztosított;
* a személyi higiéné fenntartásához zuhanyzási, fürdési lehetőség biztosított;
* hivatalos ügyek intézésének segítése (segélykérelmek, idősotthoni elhelyezési kérelmek kitöltésében segítségnyújtás);
* életvitelre vonatkozó tanácsadás, életvezetés segítése;
* mentálhigiénés támogatás;
* az ellátottak részére sajtótermékeket, könyveket, kártyákat, társasjátékokat, internetet biztosít, rendezvényeket szervez (név- és születésnapok, Karácsony; Húsvét, Idősek Világnapjának, Anyák napjának, stb. megünneplése)
* ismeretterjesztő és felvilágosító előadások szervezése, kiállítások megtekintése;
* könyvtári, múzeumi programokon való részvétel.
* kirándulások szervezése,
* generációk találkozásának helyszíne: óvodai anyák napi műsor, gimnáziumban tanulók költészet napján szavalással kedveskednek
* bál szervezése

**Demenciával küzdő idősek nappali ellátásának célja, feladata:**

Az enyhe, illetve középsúlyos demenciával küzdő idősödő emberek**,** ellátásban részesülők szociális biztonságának megőrzése érdekében nyújtott szolgáltatások szervezése és összehangolása, e tevékenységek és egyéb szociális szolgáltatások megismertetése, s az azokhoz való hozzájutás támogatása. Az ellátottak állapotfelmérése Mini-mentál teszt segítségével történik, melyet demencia gondozó végzettséggel rendelkező kollegák készítenek el. Cél egyénre szóló, személyközpontú ellátás biztosítása. Holisztikus ellátási szemlélet figyelembevétele, a szükségletek fiziológiás, lelki, szociális, spirituális területeken egyszerre jelennek meg.

Feladatunk kulturált, biztonságos körülmények között, a család tehermentesítése mellett a gondoskodás kiegészítése, önellátási képességük csökkenése mellett is életminőségük megőrzése, szükségleteik kielégítése.

Ápolás, gondozás, foglalkoztatás mellett, szeretetteljes gondoskodás, biztonságos környezet és felügyelet biztosítása az emberi méltóságuk, autonómiájuk megőrzésével.

Kapcsolat kialakítása és fenntartása a kompetenciahatárok betartásával (pszichiáter, geriáter, háziorvos, hivatásos gondnok);

Az ellátásra szolgáló helyiség tárgyi feltételei elősegítik a demens ember könnyű és biztonságos közlekedést, tájékozódását, hozzájárulva ezzel is biztonságérzete növeléséhez.

A demens személyek nappali ellátására vonatkozóan az ellátottak állapot-felmérési módszere elsődlegesen az ellátottakkal készített Mini-Mentál teszt, mely eredményének megfelelően pszichiátriai vizsgálat lefolytatására van lehetőség, mivel intézményünk Megbízási szerződés keretei között Dr. Kerekes Anna Bonyhád, Szent Imre u. 6. szám alatti ideggondozó főorvosasszonnyal feladatellátási szerződést kötött. Ez alapján, illetve a Közösségért Alapítvány intézményünkben folytatott szakmai tevékenysége lehetőséget biztosít Dr. Trábert Attila neurológiai, illetőleg pszichiátriai szakvélemény megállapítására. Ez azért nagyon megfelelő az ellátottaknak, mert kevésbé feszélyezettséget eredményez számukra a nem helybéli szakemberrel által történt vizsgálat.

A demens gondozói végzettséggel rendelkező terápiás munkatársak a napi foglalkoztatás keretein belül felmerülő ellátott állapotában bekövetkező változást azonnal jelez, és kivizsgálást kezdeményez a fent említett szakembereknél.

A nappali ellátás kihasználtsága 2019-ben

|  |  |  |  |  |
| --- | --- | --- | --- | --- |
| Átlagos szükséglettel rendelkezők megjelenésének száma | Demens szükséglettel rendelkezők megjelenésének száma | Naptári napok száma | Átlagos szükséglettel rendelkezők átlaglétszáma | Demens szükséglettel rendelkezők átlaglétszáma |
| 14736 | 5643 | 365 | 40,37 | 15,46 |

Mint a fenti adatok is bizonyítják, a nappali ellátás rendkívül jó kihasználtsággal működik, a városban lakók igénylik ezt a fajta ellátást, a 60 férőhelyszámot tekintve éves átlagszámítás alapján 55,83 fő veszi igénybe ezen ellátást, ez 93,05 %-os kihasználtságot jelent.

Személyi és tárgyi feltételek:

A Klub területi elhelyezkedése révén külső és belső környezeti adottságai alapján megfelelnek az ellátást igénybe vevők számára, bármely városrészben lakó idős ember részére elérhető tömegközlekedéssel, autóval és gyalogosan is. Nehezen közlekedő, külterületen lakó ellátottak beszállítására is lehetőség van, az intézmény Ford Transit Custom gépjárműve rendelkezésre áll, térítési díj megfizetése ellenében.

Az épületbe való bejutás akadálymentes, lehetőség van külső biztonságosan használható szabadtéri kapcsolódásra – kert, udvar – ahol szabadtéri programok megszervezésére is mód van. A kert, udvar kényelmes kültéri padokkal, asztalokkal, székekkel van berendezve, a megfelelő árnyékolás biztosítása mellett. Lehetőség van kertészkedésre, virágültetésre, növénygondozásra is. Rendezett külső környezet és biciklitároló megléte is az ellátottak igényeit elégíti ki.

Az intézmény belső tereinek kialakítása a színvonalas ellátás érdekében lett kialakítva. Közösségi együttlétre alkalmas helyiségek alkalmasak kis- és nagy csoportos foglalkozások lebonyolítására, rendezvények megtartására. A helyiségek megfelelő számú és kényelmes ülő alkalmatossággal vannak berendezve, fotelek, bőrszékek. A falazat vidám színű, függönyök, faliképek, dísztárgyak, kézimunkák teszik otthonossá az intézményt.

A helyiségekben a kerekesszékkel vagy járókerettel közlekedők is biztonságosan tudnak közlekedni, küszöbmentes és megfelelő ajtószélességgel kialakított helyiségek állnak rendelkezésre.

A személyi feltételek biztosításában szociális munkás, szociálpolitika MA végzettségű vezető, szociális gondozó és ápoló, valamint demencia gondozó végzettségű terápiás munkatársak látják el a Nappali ellátás működését. A biztosított szolgáltatási elemek a végzettségeknek, személyiségeknek megfelelően lettek meghatározva. Figyelembe véve, egészségügyi végzettség, készségek, képességek a színvonalasan biztosítani kívánt elemek megvalósításához.

Bonyhád város közigazgatási területén élő (lakcímmel vagy tartózkodási címmel rendelkező), időskorúak, illetve szociális helyzetük vagy egészségi állapotuk miatt rászorultak. Jellemzően egyedülálló vagy özvegy, nyugdíjas korú személyek igénylik a szolgáltatást, az összes ellátott 78,33 %-a nő. A demográfiai adatok alapján követjük az országos statisztikát, hiszen a születéskor várható átlagos élettartam nők esetében magasabb.

A kimutatás az igénybe vehető programok tervezésénél válik fontossá, hiszen életkori sajátosságoknak, igényeknek megfelelő foglalkoztatás kell, hogy megvalósuljon, így javarészt a kézimunka, illetőleg virágpalántázás, kertészkedés, sütésre helyeződik a hangsúly.

A lakókörnyezet és az életvitel mentén kétféle szociális szükségletről beszélhetünk.

A városi összkomfortos lakásban élők esetében a napi látogatottság magasabb. Az idős, beteg és mozgásban korlátozott ellátottak esetében lehetőség van házi segítségnyújtás igénybevételére. Ugyanazon napon a két szolgáltatás azonban nem vehető igénybe. Jelenleg 2 fő (egy férfi és egy nő) él a házi segítségnyújtás lehetőségével. Jelzőrendszeres házi segítségnyújtásban 1 női klubtag, támogató szolgáltatásban 1 fő férfi részesül. Eltérést mutat a családi házzal rendelkező klubtagok szociális szükséglete a városiakétól. Lakókörnyezetükben napi feladat a háztáji állatok ellátása, illetve a növénytermesztés és az ezekkel kapcsolatos teendők. Így a klub látogatottsága az ő esetükben is magas, mivel az ellátottak jelentős részének (hozzátartozók hiánya vagy külterületi lakhely miatt) az intézmény biztosít egyedüli közösséget. Cél a hátrányos helyzetben élő ellátottak segítése, a komfort nélküli lakással rendelkezők részére a tisztálkodási, mosási lehetőség, illetve az egymástól távol élő személyek közösségének fejlesztése, fenntartása.

Jelentős azok száma, akik egész napjukat az intézményben töltik, az étkezési lehetőséget is igénybe véve.

A klubtagok egészségi állapota a legtöbb esetben nem megfelelő. A betegellátást a klubtagok saját háziorvosa végzi.

Jelentős azok száma, akik egész napjukat az intézményben töltik.

A szervezett kirándulásokon, egyéb programokon mindenki igénye szerint vehet részt, ennek esetleges költségeit mindenki egyénileg fizeti.

A nappali ellátás térítésmentes szolgáltatás.

Amennyiben a nappali ellátást igénybevevő be- és hazaszállítást vesz igénybe, azt külön megállapodásban rögzítik a felek.

A szállítás térítésköteles szolgáltatás, melynek díja 150,-Ft/alkalom. Ezen összeget a szakmai egység vezetője a lehitelesített szállítási adatlap és menetlevél alapján táblázatban rögzít, melyet a számlázást végző programon segítségével a Perczel M. u. 29. szám alatti székhelyen számláz igénybevevőnek. A személyi térítési díj készpénzbefizetéssel történő kiegyenlítése a Bonyhádi Gondozási Központ pénztárában (Bonyhád, Perczel M. u. 29.) történik.

**ÉTKEZTETÉS**

Az étkeztetést a Bonyhádi Gondozási Központ Bonyhád város közigazgatási területén élő (lakcímmel vagy tartózkodási címmel rendelkező) időskorúak, illetve szociális helyzetük vagy egészségi állapotuk miatt rászorultaknak nyújtja.

Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani, különösen

*-* koruk,

*-* egészségi állapotuk,

*-* fogyatékosságuk, pszichiátriai betegségük,

- szenvedélybetegségük, vagy

*-* hajléktalanságuk miatt.

A Bonyhádi Gondozási Központ, étkeztetéssel kapcsolatos feladatai:

-igény szerint a rászorulók napközbeni étkeztetésének megszervezése,

- kulturált étkezés lehetőségének biztosítása,

-étkezéshez szükséges alapvető higiéniai feltételek biztosítása,

-igény esetén a munkaszüneti és pihenőnapon történő étkezés biztosítása.

A főtt étel előállítását szolgáltatási szerződés alapján a RITT 2000 Kft.- Rittinger Hotel végzi.

Az étkeztetés a következők szerint történik:

- az étel kiszolgálásával egyidejű helyben fogyasztással az Idősek Klubjában,

*-* az ételelvitelének lehetővé tételével,

*-* az étellakásra szállításával.

Az étkeztetést igénybe-vevők létszáma kismértékű csökkenést mutat, akárcsak a kiszolgált adagok száma, melynek hátterében az áll, hogy a városban több szolgáltató is biztosít menü-étkezést kiszállítással. Így aki meg tudja fizetni a piaci szolgáltatás árait, onnan vásárolja meg a szolgáltatást, ezzel is változatosabbá teszi étkezését.

A Bonyhádi Gondozási Központ az étkezést az ellátottak életkori sajátosságainak, valamint az egészséges táplálkozás követelményeinek megfelelően nyújtja, a szociális étkeztetésre vonatkozó szabályok figyelembevételével. A szociális étkeztetés az ellátott igénye szerint történik.

A feladatellátás történhet:

- rendszeresen és

- esetenként

A feladatellátás formái:

- normál étrend

- orvosi előírás szerinti diétás étrend

A feladatellátás módja:

A feladatellátás az alábbiak szerint:

- helyben fogyasztással az Idősek Klubjában

- az étel elvitelének lehetővé tételével

- az étel lakásra szállításával

Az étkezések időpontja minden nap:

- helyben történő fogyasztás esetén: 12 - 13 óra között

- elvitel esetén: 11:30 – 13 óra között

- lakásra szállítás esetén: 11 – 14 óra között

Az étel házhozszállítása egy 2018. évben vásárolt Ford Connect típusú, RGB-982 forgalmi rendszámú tehergépkocsival történik.

Az étkeztetés igénybevétele önkéntes, az ellátást igénylő, illetve törvényes képviselője kérelmére történik; térítésköteles szolgáltatás, az aztigénybe vevők térítési díjat fizetnek. Az étkeztetés intézményi térítési díja a 2019. évbenétkezéshelyben fogyasztással, illetve elvitellel bruttó 770.-Ft, étkezés kiszállítással bruttó 870.- Ft.Étkeztetés igénybevétele esetén a személyi térítési díj nem haladhatja meg az igénylő rendszeres havi jövedelmének 30%-át.Az ellátott által fizetendő személyi térítési díj a fenntartó rendelete alapján az ellátott jövedelmétől függ. Ingyenes ellátásban kell részesíteni a jövedelemmel nem rendelkező személyt.

**TANYAGONDNOKI SZOLGÁLTATÁS**

A tanyagondnoki szolgáltatás célja az aprófalvak és a külterületi vagy egyéb belterületi, valamint a tanyasi lakott helyek intézmény hiányából eredő hátrányainak enyhítése, az alapvető szükségletek kielégítését segítő szolgáltatásokhoz, közszolgáltatáshoz, valamint egyes alapszolgáltatásokhoz való hozzájutás biztosítása, továbbá az egyéni, közösségi szintű szükségletek teljesítésének segítése.

A tanyagondnoki szolgáltatás legalább hetven és legfeljebb négyszáz lakosságszámú külterületi vagy egyéb belterületi lakott helyen működtethető. (Ugyanazon ellátási területen csak egy tanyagondnoki szolgálat működtethető.)

Szolgáltatásunk elsődleges ellátotti célcsoportja Bonyhád város külterületén életvitelszerűen tartózkodó (lakcímmel vagy tartózkodási címmel rendelkező) személyek.

A tanyagondnoki szolgáltatás, illetve a szolgáltatás által nyújtott ellátások igénybevétele önkéntes. A szolgáltatás térítésmentesen vehető igénybe.

**A szolgáltatás ellátási területe, érintett létszám**

|  |  |
| --- | --- |
| 1.Alsóbörzsöny | 2.Angyaldomb |
| 3.Berekaljadűlő | 4.Bonyhádszerdahely |
| 5.Börzsöny | 6.Dőrytabód |
| 7.Erdőtelek | 8.Hónigpuszta |
| 9.Istvánmajor | 10.Ladomány |
| 11.Malmok | 12.Märczpuszta |
| 13.Mihálydomb | 14.Szöcskadűlő |
| 15.Tabód | 16.Tabódszerdahely |
|  | Összesen: 391 fő |

Tanyagondnoki szolgáltatás által biztosított ellátás:

* élelmiszerek, tartós élelmiszerek vásárlása (Bonyhád városban vásárlás az azt igénylő kliensek részére, melyet a tanyagondnok végez el és szállít ki),
* állatok részére táp vásárlása (Bonyhád városban, melyet a tanyagondnok végez el és szállít ki),
* ebéd kiszállítása (Bonyhád város bármely étterméből ebéd kiszállítása, mely ebéd a kliens által kifizetett),
* a külterületeken és tanyákon élők beszállítása háziorvosukhoz,
* a külterületeken és tanyákon élők beszállítása Bonyhád városba vásárolni, majd ezt követően hazaszállításuk,
* a külterületeken és tanyákon élők beszállítása a Bonyhádi Gondozási Központ Idősek Klubjába és hazaszállításuk a délutáni órákban,
* a külterületeken és tanyákon élők beszállítása Bonyhád város Polgármesteri Hivatalába, ügyintézést követően hazaszállításuk,
* a külterületeken és tanyákon élők beszállítása Bonyhád városba ügyintézésre, majd ezt követően hazaszállításuk,
* szünidőben az arra rászoruló gyermekek részére ebéd kiszállítása,
* kérelmek, nyomtatványok, segélykérelmek kitöltése, abban való segítségnyújtás,
* gyógyszerek felíratása háziorvosoknál,
* gyógyszerek kiváltása, megvásárlása Bonyhád város gyógyszertáraiban,
* gyógyászati segédeszközök megrendelése, beszerzése,
* ügyintézés Bonyhád város Polgármesteri Hivatalában,
* szociális alapellátási feladatok biztosítása (étkeztetés, házi segítségnyújtás)
* művelődés, sport, szabadidős tevékenység szervezése, segítése (színház, kirándulás, helyi rendezvények, könyvtári kölcsönzés).

***A szolgáltatás tárgyi feltételek***

Gépjárműpark

A szolgáltatásra a támogató szolgáltatással közösen két gépjárművet használunk, MZP-571 és az NKF-948 forgalmi rendszámúgépjármű üzemben tartója a Bonyhádi Gondozási Központ.

|  |  |  |
| --- | --- | --- |
| Típus | Ford Transit | Ford Transit Custom |
| Rendszám | MZP-571 | NKF-948 |
| Forgalomba állítás ideje | 2014 | 2014 |
| Tulajdonos | Német Nemzetiségi Önkormányzat | Bonyhád Város Önkormányzata |
| Szállítható személyek száma | 8 fő | 8 fő |
| Mobil rámpa | igen | igen |
| 4+3 pontos biztonsági rögzítés | igen | igen |
| Elektromos kerekesszék szállítására alkalmas | igen | igen |

**IDŐSEK OTTHONA**

A viszonylag alacsony férőhelyszám ellenére az Idősek Otthona fontos szerepet tölt be az ellátórendszerben. Ez az ellátási forma megoldást nyújt azon idősek számára, akik önmagukról otthonukban nem képesek gondoskodni és róluk nem gondoskodnak.

Az ellátás célja: térségi szintű szakosított szolgáltatás biztosítása. Az egyéni és közösségi szociális szükségleteknek és problémáknak megoldása a személyes gondoskodás felvállalt formájának biztosításával – a kor, környezet, területi igények változásait figyelembe véve, hatályos jogszabályi előírásoknak megfelelően. Célunk a szakszerű és hatékony, magas színvonalú feladatellátás az igénybe vevők folyamatos megelégedettségére.

Nagy figyelmet fordítunk a minőség folyamatos fejlesztésére – a gazdasági lehetőségek figyelembevételével - a lakók igényeihez igazodva (pl. lakógyűlés, érdekképviseleti fórum, családi nap, étlapegyeztetés).

A szakmai munka során az alább felsorolt elveket követjük:

Autonómia – az ellátottak függetlenségének megőrzése, a szabad véleménynyilvánítás és a szabad választás lehetőségének biztosítása. Az ellátottak személyiségi jogainak tiszteletben tartása (tekintet nélkül egészségügyi, fizikai, mentális állapotukra).

Részvétel és önmegvalósítás - a családi és egyéb társadalmi kapcsolatok megmaradásának elősegítése, fenntartása. Az ellátottak szociális izolációjának csökkentése.

Gondoskodás *-* a lakó életminőségének javítása, olyan gondozási környezet biztosítása, ahol egy kompetens, az időskorhoz, a gerontológiához és mozgáskorlátozottsághoz, a kapcsolódó problémák terén kiképzett személyzet nyújtja az ellátást. Az Intézmény feladata azoknak az idős személyeknek az ápolása, gondozása, akik megfelelő gondozási szükséglettel rendelkeznek, (napi négy órát meghaladó), de akiknek egészségi állapota rendszeres gyógyintézeti kezelést nem igényel, önmaguk ellátására nem vagy csak folyamatos segítséggel képesek.

Az intézmény befogadóképessége: 16 fő. Az intézmény épülete a város központjában helyezkedik el, így az elérhetősége, megközelíthetősége optimális. Az intézmény építészeti kialakítása is olyan atmoszférát teremt a lakók számára, hogy az biztosítja a kiegyensúlyozott élet lehetőségét. A közösségi helyiségekben, illetve a lakószobákban az akadálymentes közlekedés biztosított. A főbejáratnál személyfelvonó segíti a közlekedést. A lakókat, vendégeket barátságosan berendezett közösségi tér várja. Az intézményben 4 fürdőszoba került kialakításra.

A lakószobák férőhely szerinti megoszlása:

Kétágyas szoba: 1 db

Háromágyas szoba: 2 db

Négyágyas szoba: 2 db

Alapvető célunk, a segítés, a pihenésre vágyó, gondozásra szoruló ember szükségleteihez igazodó segítségnyújtás biztosítása. Ennek mértékét és módját mindenkor a segítségre szoruló ember egészségi, szociális és pszichés állapota alapján határozzuk meg. Együtt kívánunk működni a szakemberekkel, illetve a lakókkal úgy, hogy az egyén individuális szabadsága a lehető legteljesebb mértékben érvényre juthasson.

Az intézmény küldtetésének megfogalmazásával meghatározásra kerülnek azok az erkölcsi normák, magatartási szabályok, szakmai célok, melyeket a mindennapi munkánk során követni kívánunk.

A terápiás munkatárs csoportos fejlesztő programokat kínál a lakóknak, közös születésnapi, névnapi ünnepségeket, zenés programokat, kirándulásokat szervez a hozzátartozók és gondozók segítségével. Szerkeszti az intézmény honlapját, koordinálják az önkéntes segítők munkáját. Szükség esetén egyéni foglalkozásokat valósít meg.

A szolgáltatás biztosítása során tiszteletben tartjuk az ellátottak alkotmányos jogait, különösen az élethez, az emberi méltósághoz, a testi épséghez, a testi és lelki egészséghez való jogot.

Az Otthon a szolgáltatás keretein belül teljes körű ellátást biztosít az arra jogosultaknak, amely magában foglalja az 1/2000 (I.7.) SZCSM rendeletben foglalt követelményeknek megfelelően – a lakhatási feltételek biztosítását, az ellátottak legalább háromszori étkeztetését, szükség szerint ruházattal, textíliával való ellátásukat, a mentális gondozást, az egészségügyi ellátást, orvosi, szakorvosi, kórházi, a külön jogszabályban meghatározottak szerint gyógyszer és gyógyászati segédeszköz biztosítását, valamint az ápolást, gondozást. Intézményünk a közétkeztetésre vonatkozó jogszabály szerint napi ötszöri étkezést biztosít. Lehetőség van az orvosi előírásnak megfelelő diéták biztosítására.

Az Idősek Otthona Bonyhád város, valamint a Völgység települései közül - Aparhant, Bátaapáti, Bonyhádvarasd, Cikó, Grábóc, Györe, Izmény, Kakasd, Kisdorog, Kismányok, Kisvejke, Lengyel, Mórágy, Mőcsény, Mucsfa, Nagyvejke Tevel, Závod – élők (lakcímmel vagy tartózkodási címmel rendelkező), részére biztosít teljes körű ellátást az arra jogosultaknak - szakosított szolgáltatás keretein belül.

Az Otthonban jelenleg 14 nő és 2 férfi ellátott él. Átlagéletkoruk: 84,5 év.


Valamennyi ellátott gondozási szükséglete az Értékelő adatlap szerint III. fokozatú, ez azonban nem jelenti azt, hogy az otthonban valamennyi lakónak azonos az ellátási igénye.

Pszichiáter, neurológus, geriáter szakorvos által kiadott demencia kórképet megállapító szakvéleménnyel rendelkező demens ellátottunk 5 fő.

A 75 év feletti korosztály több mint 80%-át alkotja a lakóknak. A férfiak a 60-64, illetve 65-69 év közötti korosztályból kerülnek ki.

Intézményünkbe - a férőhelyszám legfeljebb 15%-áig - gondozási szükséglettel nem rendelkező személy is ellátható, ha az ellátást igénylő vagy a térítési díjat megfizető más személy írásban vállalja a szolgáltatási önköltséggel azonos mértékű személyi térítési díj megfizetését. (68/B(1)

2019 decemberében 44 fő várakozó lejelentése történt meg a KENYSZI nyilvántartásban.



Helyváltoztatáshoz segédeszközt igényel 9 fő inkontinencia terméket visel 13 fő, szemüveget visel 16 fő, hallókészüléket használ 1 fő.

Az Otthon lakóit dr. Sebestyén József látja el. Orvosi rendelés hetente egyszer van, négy órában. Ezen felül, ha szükséges, a gondozónők rendelési időben bármikor hívhatják az intézmény orvosát, illetve a rendelőbe kísérik a rászorulót. Ügyeleti időben, munkaszüneti és ünnepnapokon a városban működő központi ügyelet látja el szükség esetén a lakókat. Az intézmény orvosa biztosítja az ellátást igénybe vevő egészségi állapotának rendszeres ellenőrzését, az orvosi tanácsadást, az egészségügyi tárgyú jogszabályokban meghatározott szűréseket, a gyógyszerrendelést, valamint szükség esetén az egészségügyi szakellátásba történő beutalást. Szükség esetén a betegszállító szolgálatot, illetve az Országos Mentőszolgálat szolgáltatásait vesszük igénybe. Szakápolási feladatok ellátását - tekintettel arra, hogy az intézmény orvosa és az ellátottak házi orvosa ugyanaz a személy - az intézmény orvosa és annak szakdolgozói látják el. Amennyiben szükséges, az ellátottat további kezelés céljából az illetékes szakorvoshoz utalja.

A lakók élelmezését az intézmény a RITT 2000 Kft. Hotel Rittinger Bonyhád, Zrínyi u. 2. szám alatti vállalkozás főzőkonyhájáról biztosítja. Az intézményben melegítő konyha áll rendelkezésre az étel kiosztására, esetleg melegítésére.

Az ételt a HACCP előírás által támasztott követelményeknek megfelelő szállító edényekben kerül kiszállításra.

Gondoskodunk a megfelelő mennyiségű folyadék beviteléről, melyről a fekvő ellátottak esetében folyadékbeviteli lapot vezetünk, melynek dokumentálását a műszakért felelős gondozónő végzi.

A különböző programokban a lakók igény szerint vehetnek részt. Programjaink egy része az otthon lakói számára az Idősek Klubja klubtagokkal közösen szervezettek. A kellemes és hasznos időtöltés érdekében a tv, rádió, újságok és folyóiratok, könyvek, társasjátékok mindenkinek rendelkezésére állnak. Különösen kedveltek az idős ellátottak ízlésvilágának megfelelő filmek, ezeket DVD lejátszó segítségével tudjuk vetíteni.

Az intézmény az ellátottak testi-lelki aktivitásának fenntartására törekszik.

Az egyéni gondozási tervben foglaltak szerint, az ellátott meglévő képességeire építve, korának, fizikai és mentális állapotának megfelelő foglalkoztatás biztosítása. Az aktivitást segítő fizikai tevékenység során közös torna, séta, mozgásukban korlátozottaknál ágyban történő tornáztatás, és kerekesszékben levegőztetés történik. Intézményen belüli ház körüli munkákban is besegítenek a lakók.

Közösségi foglalkozások keretén belül a mentálhigiénés szakember segítségével problémaelemzés, megoldás; személyes célok meghatározásának segítése. Életvitellel kapcsolatos az önellátásra való képesség javítása, tájékoztatás betegséggel kapcsolatos tudnivalókról és az ahhoz való alkalmazkodás és kezelés teendőiről. Vallásgyakorlásra is lehetőség van. Igény szerint lelkész meghívása, szentgyónási lehetőséggel a római katolikus lakók részére. Havonta vallásóra megszervezése, melyen a lakók igény szerint vehetnek részt.

Az Idősek Otthona intézményi térítési díja 2019. évben: 3.705.- Ft/fő/nap, 111.150,-Ft/hó

### Személyi feltételek:

### Engedélyezett alkalmazotti létszám: 58 fő. A Bonyhádi Gondozási Központ munkatársainak - biztosítja a feladatellátáshoz szükséges korszerű szakmai ismeretek folyamatos elsajátítását, illetve a munkatársak kötelező továbbképzését.

A Bonyhádi Gondozási Központ szervezeti felépítése:

### A Bonyhádi Gondozási Központ gazdálkodása:

### A személyes gondoskodást nyújtó szociális ellátások integrált formában működnek. Az integrációval a szociális ellátórendszer gazdaságosabbá válik, kiszűrhetők a párhuzamosságok, a szakfeladatok egymásra épülnek, folyamatos az információ átadása, gazdaságosabban működtethető a humán erőforrás. Az intézményi integrációval a gazdálkodás is hatékonyabbá válik, a tárgyi eszközök gazdaságosabban és hatékonyabban működtethetők, ezáltal a szakmai munka kiszolgálása zavartalanabb. A Bonyhádi Gondozási Központ önálló gazdálkodási jogkörrel rendelkező költségvetési szerv. Gazdálkodási feladatainak ellátásáról a Bonyhád Város Önkormányzati Gazdasági Ellátó Szervezete (GESZ) gondoskodik. Az Intézmény költségvetését, - bevételi és kiadási előirányzatok - minden évben a fenntartó határozza meg. A szakfeladatok részletes költségvetését (elemi költségvetés) az intézmény vezetőjével történt egyeztetés után a GESZ készíti el. A Bonyhádi Gondozási Központ Fenntartója Társulási Tanácsa fogadta el az Intézmény 2019. évi költségvetésének végrehajtását.

**Megvalósított fejlesztéseink:**

A személyi feltételek korlátozottsága miatt, ugyanakkor a megemelkedő klienslétszám okán tovább folytattuk a szociális gondozó és ápoló szakmunkástanulók részére a gyakorlati képzés lebonyolítását. Ezáltal biztosítva lenne a szakképzett munkaerő elérhetősége, illetve bevételt jelentő forráshoz jut az intézményünk.

Szakképzési normatíva igényünk 2019-ben:

|  |  |
| --- | --- |
| Január | 584.715,-Ft |
| Február | 655.760,-Ft |
| Március | 655.760,-Ft |
| Április | 655.760,-Ft |
| Május | 591.995,-Ft |
| Június | 431.104,-Ft |
| Július | 510.040,-Ft |
| Augusztus | 510.040,-Ft |
| Szeptember | 555.580,-Ft |
| Október | 555.580,-Ft |
| November | 555.580,-Ft |
| December | 555.580,-Ft |
| **Összesen** | **6.284.698,-Ft** |

Ezen összeget új, saját tulajdonú Ford Transit Hybrid gépjármű vásárlására kívánjuk fordítani.

A TESCO-ban 2019-ben továbbra is tart, hogy vasárnapi napokon is elhozzuk a felajánlott élelmiszereket az Élelmiszerbank Egyesület egyik nyertes pályázata révén, melyet a Völgységi Önkormányzatok települései szállítanak el és osztják ki rászorulóik között.

2019-ben is folytatódott az ALDI élelmiszermentő tevékenységében való szerepvállalásunk hétfőtől szombatig, ezáltal tovább tudtuk bővíteni a rászoruló személyek élelmiszer ellátását.

2019-ben az Élelmiszerbank összesen **8458 kg** élelmiszert adott át az intézménynek, **7,78 millió Ft** értékben. Ez **25930 Ft/fő** értékű támogatást jelentett az ellátott személyeknek 2019-ben.

Az Élelmiszerbank Egyesület tárgyi adományokat is biztosít, ezáltal intézményünk irodabútorait is sikerült korszerűsíteni.

2019-ben saját intézményünkbe szerveztük meg a kötelező és a szabadon választott képzések lebonyolítását. A város és a város környéki szociális intézményekben dolgozó kollegáknak is lehetőséget biztosítunk a részvételre. A képzések finanszírozását EFOP/VEKOP pályázatokon keresztül valósítjuk meg, ezzel is tehermentesíteni az intézményi költségvetést.

2019-ben 3 fő munkavállalónk végezte el a mester vezetőképzést a Pázmány Péter Katolikus Egyetem és a Magyar Katolikus Szeretetszolgálat szervezésében. A képzés finanszírozása 100%-ban pályázati forrásból került megvalósításra.

2019-ben is magasabb szintre emeltük a szociális gondozás tevékenységét. Az Anikó – díj révén

egy gondozónőnket kiemelkedő munkavégzése eredményeként támogatta az Amrein Család.

**Elképzeléseink:**

Terveink között szerepel, hogy intézményeinkbe nyílt napot szervezzünk meg, hogy megismerjék a város lakói tevékenységünket, az itt folyó munkát, valamint továbbra is legalább ilyen színvonalon működtetni az intézményt.

2019-es programjaink képekben:



Farsangi mulatság –Hófehérke és a hét törpe az Idősek Otthonában a dolgozók előadásában



Pirosba öltöztünk a Dóri-ház gyermekeit támogatva



Mucsiba kirándultunk..



Kreatív foglalkozások eredménye..



Tűzgyakorlat helyszíne voltunk áprilisban...



Strandoltunk...



Meglepetés kirándulásunk újabb helyszíne..



Virágos Bonyhádért pályázat díjátadója…



Idősek világnapján a Sportcentrumban...



Kirándulás Pörbölyre…



Szociális gondozók bálja



Anikó-díjátadó a Karácsonyi ünnepségen